Kamu bisa jelasin ke aku soal Marxisme dalam bahasa jawa?

Marxisme ya iku siji paham kang mèlu ngetutke pandangan-pandangan saka Karl Marx. Marx nyusun siji téyori kang ana gegayutane karo ékonomi, sosial, lan pulitik. Pengikut saka téyori iki dijenengi Marxis. Perkara kang kalebu ana ing Marxisme ya iku materialisme dialektis lan materialisme historis lan uga panerapane ana ing babagan sosial.

Marxisme ya iku  dhasar téyori kuminisme modern. Téyori iki ana ing sakjerone buku Manisfesto Kuminis kang digawé déning Marx lan Friedrich Engels. Marxisme ya iku minangka protes Marx marang paham kapitalisme. Dhèwèké nganggep yèn wong kapital ngumpulake dhuwit kanthi ngorbanake wong proletar. Kaanan wong proletar kang nelangsa amarga dipeksa kerja jam-jaman lan dibayar mung sithik, lan kasil saka pegawéyane digunakaké déning wong kapitalis. Akèh saka wong proletar kang uripé ana ing laladan pinggiran kang papané rusuh. Marx duwé panemu yèn masalah iki ana amarga anané "kepemilikan pribadi" lan panguasan banda kang digunakaké déning wong-wong sugih utawa wong kapitalis. Kanggo nyejahterake kaum proletar, Marx duwé panemu yèn paham kapitalisme kudu diganti karo paham kuminisme. Yèn kaya mangkene tetep diumbarake, miturut panemu saka Marx, wong proletar bakalan ngraman lan nuntut keadilan kanggo kaume. Iki kang karan marxisme.